একঝাঁক তারকা নিয়ে ওটিটিতে বিশেষ শো করণ জোহরের

কলকাতা: এবার ওটিটি কাঁপাছে করণ জোহরের (Karan Johar) নতুন শো ‘দ্য ট্রেইটার্স’ (The Traitors)। নতুন থ্রিলারের মোড়কে সেলেবদের নিয়ে করণের নতুন শো। এক ছাদের তলায় একঝাঁক তারকা নিয়ে এই শো। বলিউডের বিখ্যাত পরিচালক করণ জোহরের শো ‘দ্য ট্রেইটার্স’ (The Traitors) ১২ জুন থেকে শুরু হয়েছে। এই শোয়ের ট্রেলার কয়েকদিন আগে প্রকাশিত হয়েছে।

শোতে অনেক বড় বড় তারকাদের দেখা যাবে। এই শোয়ের প্রথম তিনটি পর্ব বৃহস্পতিবার প্রাইম ভিডিওতে প্রিমিয়ার হয়েছে। শোটি সঞ্চালনা করবেন করণ জোহর। ‘দ্য ট্রেইটার্স’ একটি আমেরিকান শোয়ের রিমেক। অনুষ্ঠানটির শ্যুটিং হয়েছে রাজস্থানের জয়সলমীরের বিলাসবহুল সূর্যগড় হোটেলে। অনুষ্ঠানটির ট্রেলার দেখার পর ভক্তরা শোয়ের জন্য অধীর আগ্রহে অপেক্ষা করছিলেন। ভক্তদের এই অপেক্ষার অবসান ঘটে। অনুষ্ঠানটিতে প্রায় ১০টি পর্ব থাকবে। প্রতি বৃহস্পতিবার তিনটি করে পর্ব প্রকাশিত হবে।২০ জন প্রতিযোগী এই শোয়ে অংশগ্রহণ করবেন। এই ২০ জন প্রতিযোগীকে বিশ্বাস এবং বিশ্বাসঘাতকতার এই খেলায় টিকে থাকতে হবে। রাজ কুন্দ্রা, আংশুলা কাপুর, এলনাজ নরোজি, আশিস বিদ্যার্থী, রাফতার, উরফি সহ একঝাঁক তারকাকে দেখা যাবে।

অন্য খবর দেখুন